O'zbekistonda dam olish kunlari yomg'irli ob-havo kuzatiladi

“O'zgidromet” xizmati dam olish kunlarida kuzatiladigan ob-havo ma'lumotini e'lon qildi.
Keltirilishicha, 14 may kuni respublikaning markaziy va sharqiy hududlarida momaqaldiroq bilan qisqa muddatli yomg'ir yog'ishi mumkin. Kuchli shamol bilan ob-havoning beqarorligi saqlanib turadi. Yomg'ir yoqqanda kunduzi havo harorati 20–23 darajagacha pasayadi.
Respublikaning tog'oldi va tog'li hududlarida 13–14 may kunlari ba'zi joylarda yomg'ir kuchli yog'adi. Sel va suv toshqin hodisalari kuzatilishi mumkin. Ayrim joylarda do'l yog'ishi ehtimoli bor.
15 may, yakshanba kuni respublika bo'yicha yog'ingarchilik kutilmaydi. Faqat ayrim tog'li hududlarda qisqa muddatli yomg'ir yog'ishi, momaqaldiroq bo'lishi mumkin. Kunduz kuni havo harorati 25–28 darajagacha ko'tariladi.